



4
Poslovni broj: R1 Ob-165/2025-39


    
                        [image: images]
          REPUBLIKA HRVATSKA
OPĆINSKI SUD U SLAVONSKOM BRODU
    SLAVONSKI BROD

Poslovni broj: R1 Ob-165/2025-39

U  I M E   R E P U B L I K E   H R V A T S K E

R J E Š E N J E

Općinski sud u Slavonskom Brodu, po sucu Ivanki Šaravanja, u pravnoj stvari predlagatelja Zavoda, zastupan po generalnom punomoćniku A. B. V. i protustranaka V. A., OIB-…, I. D., OIB-…, oboje iz S. B., mlt. N. A., OIB-…, mlt. M. A., OIB-…, mlt. G. A., OIB-…, mlt. P. A., OIB-…, mlt. J. A., OIB-… i mlt. K. A., OIB-…, svi iz V. zastupani po posebnoj skrbnici M. M., zaposleniku Centra¹, udomitelja G. M. iz S. B.,  I. P. iz S. B., Centra², OIB-… i udomitelja S. B. iz S. B., radi oduzimanja prava na stanovanje s djecom i povjeravanje svakodnevne skrbi drugoj osobi, ustanovi socijalne skrbi i udomiteljskoj obitelji, povodom prijedloga predlagatelja radi izmjene pravomoćnog rješenja poslovni broj R1 Ob-165/2025-25 od 20. studenog 2025., 14. kolovoza 2026.   

r i j e š i o   j e

	Mijenja se rješenje Općinskog suda u Slavonskom Brodu poslovni broj R1 Ob-165/2025-25 od 20. studenog 2025. u točkama II i III izreke rješenja, tako da navedene sada glase: 
"II Mlt. N. A., mlt. M. A., mlt. P. A. i mlt. G. A., povjeravaju se na svakodnevnu skrb Centru², na vrijeme od godinu dana, računajući od 27. ožujka 2026. 
 III Mlt. J. A. i mlt. K. A., povjeravaju se na svakodnevnu skrb udomiteljskoj obitelji S. B. iz S. B., na vrijeme od godinu dana, računajući od 27. ožujka 2026."

Obrazloženje

1. Predlagatelj je pokrenuo postupak radi izmjene odluke ovog suda poslovni broj R1 Ob-165/2025-25 od 20. studenog 2025., u dijelu koji se odnosi na smještaj mlt. djece protustranaka V. A. i I. D.. U prijedlogu navodi da je pravomoćnim rješenjem Općinskog suda u Slavonskom Brodu broj R1 Ob165/2025-25 od 20. studenog 2025., roditeljima oduzeto pravo na stanovanje s njihovom mlt. djecom na rok od godinu dana i da su istim rješenjem mlt. N., mlt. M. i mlt. G. A. povjereni na svakodnevnu skrb udomiteljici G. M. iz S. B., a mlt. P., mlt. J. i mlt. K. su povjereni na svakodnevnu skrb udomiteljici I. P. iz S. B., na vrijeme od godinu dana. Navodi da su nakon pravomoćnosti navedenog rješenja popunjeni smještajni kapaciteti u navedenim udomiteljskim obiteljima, slijedom čega je bilo nužno djeci osigurati alternativni smještaj, tako da su mlt. M., mlt. P., mlt. G. i mlt. N. A. 27. ožujka 2026. izdvojeni iz obitelji i smješteni u Centar², dok su mlt. J. i mlt. K. A. smješteni u udomiteljsku obitelj S. B. iz S. B.. Izdvajanje iz obitelji je izvršno uz asistenciju policije, nakon čega su djeca pregledana u Domu. Budući da su se promijenile okolnosti nakon pravomoćnog okončanja postupka i da su djeca smještena u adekvatni smještaj, a ne u udomiteljske obitelji po pravomoćnom rješenju suda, u dogovoru u Zavodu, Službama P-s i B-p  ž.  djeci je osiguran smještaj u Centru² i u udomiteljskoj obitelji S. B., zbog čega temeljem odredbe članka 159. stavka 1. Obiteljskog zakona ("Narodne novine" broj 103/15, 98/19, 47/20, 49/23 i 156/23 dalje: ObZ) predlaže da sud izmijeni pravomoćnu odluku poslovni broj R1 Ob-156/2025-25 od 20. studenog 2025. u pogledu smještaja djece, na način da se mlt. N., mlt. P. i mlt. G. A. povjere na skrb Centru², a mlt. J. i mlt. K. A. povjere udomiteljskoj obitelji S. B. iz S. B., na vrijeme od godinu dana, računajući od pravomoćnosti rješenja poslovni broj R1 Ob-156/2025-25 od 20. studenog 2026. 
2. Rješenjem poslovni broj R1 Ob-165/2025-38 od 14. kolovoza 2026. sud je mlt. djeci A. imenovao posebnog skrbnika u osobi M. M., zaposlenika Centra¹, radi zaštite interesa mlt. djece, jer je posebna skrbnica zastupala interese djece u ovom postupku, međutim rješenje o imenovanju posebnog skrbnika poslovni broj R1 Ob-165/2025-6 od 16. lipnja 2025. je stavljeno izvan snage rješenjem poslovni broj R1 Ob-165/2025-30 od 20. travnja 2026., jer je postupak pravomoćno okončan. 
3. Sud je dostavio protustrankama  prijedlog predlagatelja od 24. travnja 2026. s prilozima. Protustranke V. A. i I. D. su primili prijedlog 1. srpnja 2026., poseban skrbnik i Centar² 27. travnja 2026., a udomiteljica S. B. 7. svibnja 2026. Protustranke se nisu očitovale na prijedlog predlagatelja. 
4. Iz službene bilješke predlagatelja od 1. travnja 2026. je utvrđeno da je predlagatelj uz asistenciju policije 27. ožujka 2026. proveo mjeru izdvajanja mlt. djece A. iz obitelji roditelja, te su djeca pregledana po nadležnom liječniku u Domu i dobivene su potvrde da su djeca zdrava i nemaju akutne zarazne bolesti. Nakon liječničkog pregleda, djeca su smještena u Centar² i u udomiteljsku obitelj S. B., sve sukladno prethodnom dogovoru Zavoda Službe B.-p. ž. i predlagatelja od 26. ožujka 2026., što je utvrđeno iz priloženog dopisa (stranice 253-255 spisa). 
5. Rješenje ovog suda poslovni broj R1 Ob-165/2025-25 od 20. studenog 2025. je postalo pravomoćno 27. ožujka 2025. Rješenjem je oduzeto pravo roditeljima na stanovanje s njihovom mlt. djecom N., M., G., P., J. i K. na vrijeme od godinu dana, računajući od pravomoćnosti rješenja. Mlt. N., mlt. M. i mlt. G. su povjereni na svakodnevnu skrb udomiteljskoj obitelji G. M., a mlt. P., mlt. J. i mlt. K. su povjereni udomiteljskoj obitelji I. P., na vrijeme od godinu dana, te su određeni osobni odnosi između roditelja i djece jednom mjesečno u trajanju od sat vremena u udomiteljskoj obitelji uz prethodni dogovor s udomiteljicama. 
6. Prema odredbi članka 159. stavka 1. ObZ-a sud može u izvanparničnom postupku na prijedlog djeteta, roditelja ili Hrvatskog zavoda za socijalni rad, izmijeniti rješenje o oduzimanju prava na stanovanje s djetetom i povjeravanja svakodnevne skrbi o djetetu drugoj osobi, udomiteljskoj obitelji ili ustanovi socijalne skrbi, ako za to postoje opravdane okolnosti. 
7. Imajući u vidu da je rješenje poslovni broj R1 Ob-165/2025-25 od 20. studenog 2025. pravomoćno od 27. ožujka 2026. i da su prema citiranom rješenju djeca mogla biti smještena u udomiteljske obitelji nakon pravomoćnosti tog rješenja, na vrijeme od godinu dana, da su se do pravomoćnosti rješenja promijenile okolnosti u smislu da su popunjeni smještajni kapaciteti u udomiteljskoj obitelji G. M. i I. P., zbog čega je bilo nužno da predlagatelj osigura smještaj djeci u ustanovi socijalne skrbi i udomiteljskoj obitelji, nakon što je izdvojio djecu iz obitelji roditelja 27. ožujka 2026., te je uz prethodnu suglasnost ustanove i udomiteljske obitelji mlt. N., mlt. M., mlt. P. i mlt. G. smjestio u Centar², a mlt. J. i mlt. K. u udomiteljsku obitelj S. B. iz S. B., sud je temeljem odredbe članka 159. stavka 1. ObZ-a usvojio prijedlog predlagatelja, jer je osnovan. Djeca su povjerena na svakodnevnu skrb ustanovi socijalne skrbi, odnosno udomiteljskoj obitelji na vrijeme od godinu dana, računajući od pravomoćnosti rješenja ovog suda poslovni broj R1 Ob-165/2025-25 od 20. studenog 2025., a rješenje je pravomoćno od 27. ožujka 2026., slijedom čega je odlučeno kao u izreci rješenja. 
8. U preostalom dijelu pravomoćno rješenje je neizmijenjeno. 

U Slavonskom Brodu 14. kolovoza 2026. 

								Sudac


								Ivanka Šaravanja  



Uputa o pravnom lijeku: Protiv ovog rješenja dopuštena je žalba u roku od 15 dana o dana primitka istog. Žalba se podnosi u tri istovjetna primjerka županijskom sudu, putem ovog suda.

